
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ 


Αρ. Φύλλου 80 


18 Φεβρουάριου 1998 


ΠΕΡΙΕΧΟΜΕΝΑ 


ΑΝΑΔΑΣΩΣΕΙΣ 

ΑΠΟΦΑΣΕΙΣ 

Ανάκληση της 3840/20.11.1989 απόφασης κήρυξης 
εκτάσεως ως αναδασωτέας εμβαδού 3.470 τ.μ. 
στην θέση «Λειβάδα» περιφέρειας Κοινότητας Φό- 
δελε Ν. Ηρακλείου. 1 

Ανάκληση απόφασης κήρυξης έκτασης αναδασωτέας, 
εμβαδού είκοσι (20) στρεμμάτων, στη θέση Πευκιά 
Αρόλιθος περιφέρειας κοινότητας Βοριζίων. 2 

ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός οριογραμμών ρεμάτων περιοχής «Ακρω- 
τήρι» της Κοινότητας Αετού Καρυστίας, νομού Ευ- 


βοίας. 3 

Καθορισμός ρέματος που βρίσκεται μέσα στα όρια του 
οικισμού «Καμάρι» της Κοινότητας Κεραμιδιού Ν. 
Μαγνησίας. 4 


ΑΝΑ ΔΑΣΩΣ ΕΙΣ 

ΑΠΟΦΑΣΕΙΣ 

Αριθ. 41 (1) 

Ανάκληση της 3840/20.11.1989 απόφασης κήρυξης 
εκτάσεως ως αναδασωτέας εμβαδού 3.470 τ.μ. στην 
θέση «Λειβάδα» περιφέρειας Κοινότητας Φόδελε Ν. 
Ηρακλείου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1) Τον Ν. 2503/1997 «Διοίκηση, οργάνωση, στελέχωση 
της περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (Φ.Ε.Κ. 107/30.5.1997 
ΤΑ). 

2) Τις διατάξεις του Ν. 998/79 «Περί προστασίας των 
δασών και δασικών εν γένει εκτάσεων της χώρας» (ΦΕΚ 
289/ΤΑ/1979) και ειδικότερα του άρθρου 44 του Νόμου 
αυτού. 

3) Τις διαταγές του Υπουργείου Γεωργίας: 
α) 160417/1180/8.7.1980 


β) 182447/3049/24.9.1980 

4) Την αρίθμ. 158/1978 γνωμοδότηση Ν.Σ.Κ. η οποία 
έγινε αποδεκτή από τον Υπουργό Γεωργίας με τη αριθμ. 
208446/2845/27.10.1978 απόφαση του σύμφωνα με 
την οποία είναι δυνατή η τροποποίηση ή ανάκληση της 
αποφάσεως με την οποία κηρύχθηκε αναδασωτέα μία 
έκταση (άρση αναδασώσεως) αν η απόφαση εκδόθηκε 
κατά παραγματική πλάνη του αρμόδιου για την υπογραφή 
της οργάνου στηριζόμενη επί ανακριβών στοιχείων. 

5) Το αριθμ. 180552/2502/24.10.1985 έγγραφο ανα¬ 
πληρωτή Υπουργού Γεωργίας (είναι δυνατή η ανάκληση 
της Νομαρχιακής απόφασης που κήρυξε την έκταση ανα¬ 
δασωτέα στα πλαίσια της δυαντότητας ανάλησης των πα¬ 
ρανόμων διοικητικών πράξεων, ως εκδοθείσα κατά 
πλάνη). 

6) Την πσρ. 4 της αριθμ. 87234/7539/3.9.1997 εγκυ¬ 
κλίου του Υπουργού Γεωργίας «οδηγίες σχετικά με τον χα¬ 
ρακτηρισμό εκτάσεων» σύμφωνα με την οποία στις περι¬ 
πτώσεις που εκτάσεις για τις οποίες είχαν αποφάσεις με 
τις οποίες κηρύχθηκαν αναδασωτέες λόγω καταστροφής 
δασικής βλάστησης από πυρκαγιά, παράνομη εκχέρσωση 
ή άλλη αιτία κριθούν με την διαδικασία του άρθρου 14 Ν. 
998/79 μη δασικές, ανακαλούνται οι σχετικές αποφά¬ 
σεις αναδάσωσης, εφόσον ανατρέπεται η αιτιολογική 
τους βάση (ΣτΕ 3811/1987 και 3413/1989). 

7) Το γεγονός ότι σύμφωνα με την γενική αρχή του Διοι¬ 
κητικού Δικαίου οι διοικητικές πράξεις ανακαλούνται έστω 
και αν χαρακτηρίζονται από την Διοίκηση οριστικές και 
αμετάκλητες (αποφάσεις Συμβουλίου Επικράτειας 3957/ 
78, 312-213/83,1405, 2177 και 2178/84) και ακόμα του 
ότι η ανάκληόη των δυσμενών παρανόμων διοικητικών 
πράξεων ενεργείται οποτεδήποτε και μετά την παρέ¬ 
λευση του εύλογου χρόνου χωρίς χρονικούς περιορισμούς 
(ΣτΕ 1534/75, 839/1975). 

8) Την αριθμ. 1038/1988 και 2756/1994 αποφάσεις 
της ολομέλειας του ΣτΕ, καθώς και τις αριθμ. 3811/1987 
και 214/1993 όμοιες των Δ' και Ε' τμημάτων του ΣτΕ αντί¬ 
στοιχα. 

9) Την αριθμ. 3840/20.11.1989 απόφαση Νομάρχη 
Ηρακλείου με την οποία κηρύχθηκε αναδασωτέα έκταση 
εμβαδού 3.470 τ.μ. στη θέση «Λειβάδα» περιφέρειας Κοι¬ 
νότητας Φόδελε (ΦΕΚ 724/τ.Δ/4.12.1989), η οποία χα¬ 
ρακτηρίσθηκε ως Δασική με την αριθμ. 3257/20.10,1988 
πράξη του Δ/ντή Δασών Ηρακλείου κατά την διαδικασία 
του άρθρου 14 Ν. 998/79. 

10) Την αριθμ. 27/1997 οριστική και τελεσίδικη από¬ 
φαση της Πρωτοβαθμίου Επιτροπής Επιλύσεως Δασικών 
Αμφισβητήσεων του Νομού μας με την οποία κατά την εν- 
δικοφανή διαδικασία του άρθρου 14 Ν. 998/79 ακυρώ¬ 
θηκε η ανωτέρω πράξη του Δ/ντή Δασών Ηρακλείου και 
χαρακτηρίσθηκε η εν λόγω έκταση των 3.470 τετρ. μέ¬ 
τρων ως αγροτική. 

11) Το γεγονός: α) ότι η ως άνω υπ' αριθμ. 27/1997 ορι¬ 
στική και τελεσίδικη απόφαση της Πρωτοβαθμίου Επιτρο¬ 
πής Επιλύσεως Δασικών Αμφισβητήσεως του Νομού μας 
είναι δεσμευτική για την Διοίκηση και ότι με την απόφαση 
αυτή ανετράπη η αιτιολογική βάση της παραπάνω αριθμ. 
3840/2.11.1989 απόφασής μας που αναφέρεται στην 
διαπίστωση του δασικού χαρακτήρα της εν λόγω έκτασης 
κατά τον χρόνο της εκχερσώσεως της η οποία διαπίστωση 
αποτελεί την νομική προϋπόθεση για την κήρυξη της 
έκτασης αυτής ως αναδασωτέας, β) ο χαρακτηρισμός μιας 
έκτασης ως δάσους ή δασικής ή μη αποτελεί αποκλειστική 
αρμοδιότητας του Δ/ντή Δασών και των Επιτροπών του 
άρθρου 10 του Ν. 998/79 και η ενδικοφανή διαδικασία 
του άρθρου 14 του παραπάνω νόμου είναι ανεξάρτητη της 
κυριότητας μιας εκτάσεως και μπορεί να θεωρηθεί τόσο 
σε εκτάσεις επί των οποίων είχαν εκδοθεί Πρωτόκολλα 
Διοικητικής Αποβολής, όσο και σε εκτάσεις που είχαν κτη- 
ματογραφηθεί με την διαδικασία του άρθρου 14 του παρα¬ 
πάνω νόμου είναι ανεξάρτητη της κυριότητας μιας εκτά¬ 
σεως και μπορεί να θεωρηθεί τόσο σε εκτάσεις που είχαν 
κτηματογραφηθεί με την διαδικασία του Ν. 248/1976 (υπ’ 
αριθμ. 2266/94 απόφαση Δ' τμήματος του ΣτΕ, υπ’ αριθμ. 
523/1984 Γνωμοδότηση της Συνέλευσης των Προϊσταμέ¬ 
νων των Νομικών Δ/νσεων του Κράτους) και γ) οι εκδιδό- 
μενες κατά την διαδικασία του άρθρου 14 Ν. 998/79 απο¬ 
φάσεις του Δ/ντή Δασών και των Επιτροπών Επιλύσεως 
Δασικών Αμφισβητήσεων (Πρωτοβαθμίου και Δευτερο¬ 
βαθμίου) δεσμεύουν τόσον τις διοικητικές αρχές ενώπιον 
των οποίων προβάλλει ως πρόκριμα ο χαρακτήρας αυτός 
της έκτασης όσον και του ενδιαφερομένους ιδιώτες (ΣτΕ 
1561/83, 2266/84). 

12) Το άρθρο 1 Ν. 301/76 (ΦΕΚ 21 /Α/76) όπως τροπο¬ 
ποιήθηκε με τον Ν. 1232/82 (ΦΕΚ 22/Α/82) και Ν. 

1288/82 (ΦΕΚ 20/Α/82) καθώς και του Ν. 2470/97 (ΦΕΚ 
40/Τ.Α/1997) που αοφορούν ποιες διοικητικές πράξεις 
δημοσιεύονται στην Εφημερίδα της Κυβέρνησης. 

13) Την αριθμ. 26/7.1.1998 εισήγηση του Δ/ντή Δασών 
Ηρακλείου με την οποία προτείνεται η ανάκληση της 
αριθμ. 3840/20.11.1989 απόφασης του Νομάρχη Ηρα¬ 
κλείου γιατί σήμερα με τις ισχύουσες διατάξεις και ερμη¬ 
νευτικές αυτών εγκυκλίους διαταγές που αφορούν τους 
χαρακτηρισμούς και την προστασία των εκτάσεων της χώ¬ 
ρας στα πλαίσια της Δασικής Νομοθεσίας η έκταση που 
αφορά η παραπάνω απόφαση χαρακτηρίσθηκε ως γεωργι¬ 
κός χώρος και δεν προστατεύεται στα πλαίσια της Δασι¬ 
κής Νομοθεσίας. Επομένως κατά την έκδοση της αριθμ. 
3840/20.11.1989 απόφασης του Νομάρχη Ηρακλείου 
εχώρησε πλάνη περί τα πράγματα. 

14) Την αριθμ. 4744/27.8.1997 απόφασή μας «ορισμός 
εισηγητών και η μεταβίβαση εξουσίας υπογραφής «Με 
εντολή Γενικού Γραμματέα» αποφάσεων, εγγράφων και 
άλλων πράξεων στους Προϊσταμένους και Υπαλλήλους 
των Υπηρεσιών της Περιφέρειας», αποφασίζουμε: 

Ανακαλούμε την αριθμ. 3840/20.11.1989 απόφαση 
του τότε Νομάρχη Ηρακλείου με την οποία κηρύχθηκε 


αναδασωτέα έκταση εμβδού 3.470 τ.μ. που βρίσκεται στη 
θέση «Λειβαδά» περιφέρειας Κοινότητας Φόδελε και 
προσδιορίζεται από τα στοιχεία Α, Β, Γ, Δ, Α στο με ημερο¬ 
μηνία 2.11.1989 συνημμένο στην παραπάνω απόφαση 
τοπογραφικό διάγραμμα του Δασοπόνου Δημητρίου Μα- 
τάμη το οποίο έχει θεωρηθεί από τον Δ/ντή Δασών Ηρα¬ 
κλείου, γιατί εκδόθηκε από πλάνη περί τα πραγματικά 
στοιχεία της έκτασης (πρόκειται για γεωργικής έκταση 
ενώ με την ανακαλούμενη απόφαση θεωρήθηκε ως δά- 
σική) και κατά συνέπεια εκδόθηκε κατά παράβαση ουσια¬ 
στική διάταξη νόμου. 

Με την παρούσα απόφαση δεν προκαλείται δαπάνη σε 
βάρος του Δημησίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 9 Ιανουάριου 1998 

Ο Γεν. Γραμμ. Περιφέρειας 
ΒΑΣΙΛΕΙΟΣ ΒΑΛΑΣΟ ΠΟΥΛΟΣ 

-♦- 

Αριθ. 84 ( 2 ) 

Ανάκληση απόφασης κήρυξης έκτασης αναδασωτέας, εμ- 
βαδοϋ είκοσι (20) στρεμμάτων, στη θέση Πευκιά Αρό- 
λιθος περιφέρειας κοινότητας Βοριζίων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΚΡΗΤΗΣ 
Έχοντας υπόψη: 

1) Το Νόμο 2503/1997 «Διοίκηση, οργάνωση, στελέ- 
χωση της περιφέρειας, ρύθμιση θεμάτων για την τοπική 
αυτοδιοίκηση και άλλες διατάξεις» (ΦΕΚ 107/30.5.1997 
τ.Α). 

2) Τις διατάξεις του Ν. 3200/55 «περί Διοικητικής απο¬ 
κέντρωσης», όπως τροποποιήθηκε και συμπληρώθηκε 
μεταγενέστερα με το ΝΔ 532/1970. 

3) Τις διατάξεις των άρθρων 38 παρ. 1,41 παρ. 1 και 44 
παρ. 3 Ν. 998/79 «περί προστασίας των δασών και των 
δασικών εν γένει εκτάσεων της χώρας» (ΦΕΚ 289/τΑ/ 
1979). 

4) Την αρ. 86004/1637/4.6.1987 απόφαση Υφυπουρ¬ 
γού Γεωργίας, με την οποία έγινε αποδεκτή η γνωμοδό¬ 
τηση υπ’ αρ, 417/87 της Συνέλευσης των Προϊσταμένων 
των Νομικών Δ/νσεων, σχετικά με την άρση κήρυξης εκτά¬ 
σεων ως αναδασωτέων. 

5) Τις διαταγές του Υπουργείου Γεωργίας: 
α) 160417/1180/8.7.1980. 

β) 182447/3049/24.4.1980. 
γ) 141823/24.2,1983. 

6) Την αρ. 2394/15.9.1977 απόφαση του τότε Νο¬ 
μάρχη Ηρακλείου, με την οποία κηρύχθηκε αναδασωτέα 
έκταση εμβαδού 20 στρεμμάτων, στη θέση Πευκιά Αρόλι- 
θος, περιφέρειας κοινότητας Βοριζίων προκειμένου να 
αποκατασταθεί με φυσική αναγέννηση η δασική βλά¬ 
στηση που καταστράφηκε από πυρκαγιά. 

7) Την αρ. 77/13.1.1998 εισήγηση της Δ/νσης Δασών 
Ηρακλείου, περί ανακλήσεως της αρ. 2394/15.9.1977 
απόφασης του τότε Νομάρχη Ηρακλείου, γιατί επιτεύ¬ 
χθηκε ο σκοπός για τον οποίο κηρύχθηκε αναδασωτέα η 
έκταση (αποκαταστάθηκε φυσιολογικά η καταστραφείσα 
από την πυρκαγιά προηγούμενη δασική βλάστηση) και συ¬ 
νεπώς δε υπάρχει λόγος περαιτέρω χαρακτηρισμού της 
ως αναδασωτέας. 

8) Την αρ. 4744/27.8.1997 απόφασή μας, «ορισμός ει¬ 
σηγητών και η μεταβίβαση εξουσίας υπογραφής «Με 
εντολή Γενικού Γραμματέα» αποφάσεων, εγγράφων και 
άλλων πράξεων στους προϊσταμένους και υπαλλήλους 
των Υπηρεσιών της περιφέρειας», αποφασίζουμε: 

Ανακαλούμε την αρ. 2394/15.9.1977 απόφαση του 
τότε Νομάρχη Ηρακλείου, με την οποία κηρύχθηκε ανα¬ 
δασωτέα δασική έκταση, εμβαδοϋ είκοσι (20) στρεμμά¬ 
των, στη θέση Πευκιά Αρόλιθος, περιφέρειας κοινότητας 
Βοριζίων επειδή έχει επιτευχθεί ο σκοπός για τον οποίο 
κηρύχθηκε αναδασωτέα η παραπάνω έκταση (αποκατα¬ 
στάθηκε με φυσική αναγέννηση η βλάστηση) και συνεπώς 
δεν υπάρχει λόγος περαιτέρω, χαρακτηρισμού της ως 
αναδαστέας. 

Με την παροϋσα'δαπάνη, δεν προκαλείται δαπάνη σε 
βάρος του Δημοσίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ηράκλειο, 14 Ιανουάριου 1998 

Ο Γεν. Γραμμ. Περιφέρειας 
ΒΑΣΙΛΕΙΟΣ ΒΑΛΑΣΟΠΟΥΛΟΣ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 8412 ΠΕ Φ.1.10.2 (3) 

Καθορισμός οριογραμμών ρεμάτων περιοχής «Ακρωτήρι» 
της Κοινότητας Αετού Καρυστίας, νομού ΕυβοΙας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τον Ν. 2853/16.7.1922 (ΦΕΚ 116Α/22). 

2. Τον Ν. 880/79 (ΦΕΚ 58Α/79). 

3. Τα Τοπογραφικά διαγράμματα όπως συντάχθηκαν 
από τον Μηχανικό Ιωάννη Α. Ριζόπουλο και θεωρήθηκαν 
μετά από έλεγχο από την Υπηρεσία μας και στην συνέχεια 
απεστάλησαν στην Κοινότητα Αετού για διατύπωση γνώ¬ 
μης 

4. Την σύμφωνη γνώμη της Κοινότητας Αετού, που δια¬ 
τυπώνεται στην 39/1997 ομόφωνη απόφαση του Κοινοτι¬ 
κού Συμβουλίου, αποφασίζουμε: 

Εγκρίνουμε τις οριογραμμές των ρεμάτων της περιοχής 
«Ακρωτήρι» της Κοινότητας Αετού Καρυστίας (Νομού Εύ¬ 
βοιας), όπως αποτυπώνονται στα θεωρημένα Τοπογρα- 
φικά διαγράμματα. 

Η απόφαση να δημοσιευθεί στην Εφημερίδα της Κυ¬ 
βερνήσεως. 

Χαλκίδα, 29 Ιανουαρίου 1998 
Ο Νομάρχης 
Αθ. Μ ΠΟΥΡΑΝΤΑΣ 

Αριθ- 662 (4) 

Καθορισμός ρέματος που βρίσκεται μέσα στα όρια του οι¬ 
κισμού -Καμάρι» της Κοινότητας Κεραμιδίου Ν. Μα¬ 
γνησίας. 

Ο ΝΟΜΑΡΧΗΣ ΜΑΓΝΗΣΙΑΣ 
'εχοντας υπόψη: 

1. Το υπ' αρ. 8352/29.8.96 έγγραφο αίτημα της Κοινό¬ 
τητας Κεραμιδίου για το θέμα. 

2. Το σε συνέχεια του παραπάνω εγγράφου τοπογρα- 
φικό διάγραμμα κλΐμακος 1:500 της περιοχής του θέμα¬ 
τος. 

3. Την χάραξη της οριογαμμής που σχεδιάστηκε με συ¬ 
νεχή γραμμή κόκκινου χρώματος στα διαγράμματα της 
προηγουμένης παραγράφου και θεωρήθηκε από τον Δ/ 
ντή της Δ/νσης Τεχνικών Υπηρεσιών Νικ. Δογκάκη. 

4. Την υπ' αρ. 11/96 απόφαση του Κοινοτικού Κεραμι¬ 
διού με την οποία γνωμοδοτεί θετικά ως προς τον καθορι¬ 
σμό οριογραμμής και γνωρίζοντας τις διατάξεις των: 

α) Ν. 3200/1995, «περί διοικητικής αποκέντρωσης», 
όπως αυτός συμπληρώθηκε με το Ν.Δ. 532/70, 

β) Π.Δ. 910/77, «περί Οργανισμού του Υ.Δ.Ε. όπως 


αυτό συμπληρώθηκε με το Π.Δ. 39/83 «περί μεταβάσεως 
αρμοδιοτήτων του Υπουργού Δημοσίων Έργων στις Περι¬ 
φερειακές Υπηρεσίες». 

γ) Τις διατάξεις του Ν. 880/1979 «περί καθορισμού του 
ανωτάτου ορίου συντελεστού δομήσεως, εισαγωγής του 
θεσμού μεταφοράς συντελεστού δομήσεως και ετέρων τι- 
νών διαρρυθμίσεων της πολεοδομικής νομοθεσίας» (ΦΕΚ 
58/Α/79) και ειδικότερα το άρθρο 6 (παρ. 1, 2 και 3 αυ¬ 
τού), αποφασίζουμε: 

ΕγκρΙνεται η οριογραμμή του ρέματος που βρίσκεται 
μέσα στα όρια του οικισμού «Καμάρι» της Κοινότητας Κε¬ 
ραμιδιού όπως φαίνεται χρωματισμένη με κόκκινη γραμμή 
στο, από τον Δ/ντή Τεχνικών Υπηρεσιών, θεωρημένο 
πρωτότυπο τοπογραφικό διάγραμμα κλίμακας 1:500. 

Η απόφαση αυτή να δημοσιευθει στο φύλλο Εφημερί¬ 
δας της Κυβέρνησης μαζί με το τοπογραφικό διά¬ 
γραμμα. 

Βόλος, 27 Ιανουάριου 1998 
Ο Νομάρχης 

ΠΑΝΑΓΙΩΤΗΣ ΣΚΟΤΙΝΙΩΤΗΣ 

